CELEX: 62011TJ0541
Language: fi
Date: 2014-06-26
Title: Unionin yleisen tuomioistuimen (kuudes jaosto) tuomio 26 päivänä kesäkuuta 2014. # Fundação Calouste Gulbenkian vastaan Sisämarkkinoiden harmonisointivirasto (tavaramerkit ja mallit) (SMHV). # Asia T-541/11.

UNIONIN YLEISEN TUOMIOISTUIMEN TUOMIO (kuudes jaosto)
   26 päivänä kesäkuuta 2014 (
         *1
      )
   ”Yhteisön tavaramerkki — Väitemenettely — Hakemus sanamerkin GULBENKIAN rekisteröimiseksi yhteisön tavaramerkiksi — Kansallinen laajalti tunnettu tavaramerkki, aikaisemmat kansalliset toiminimi ja tunnukset Fundação Calouste Gulbenkian — Suhteelliset hylkäysperusteet — Todisteet aikaisempien oikeuksien olemassaolosta — Asetuksen (EY) N:o 207/2009 8 artiklan 1 kohdan b alakohta ja 4 ja 5 kohta — Työjärjestyksen 90 artiklan a alakohta”
   Asiassa T‑541/11,
   
      Fundação Calouste Gulbenkian, kotipaikka Lissabon (Portugali), edustajinaan asianajaja G. Marín Raigal, asianajaja P. López Ronda ja asianajaja G. Macias Bonilla,
   kantajana,
   vastaan
   
      sisämarkkinoiden harmonisointivirasto (tavaramerkit ja mallit) (SMHV), asiamiehenään V. Melgar,
   vastaajana,
   jossa toisena asianosaisena SMHV:n valituslautakunnassa käydyssä menettelyssä oli ja väliintulijana unionin yleisessä tuomioistuimessa on
   
      Micael Gulbenkian, kotipaikka Oeiras (Portugali), edustajinaan asianajaja J. Pimenta ja asianajaja A. Sebastião,
   ja jossa on kyse kanteesta, joka on nostettu SMHV:n toisen valituslautakunnan 15.7.2011 tekemästä päätöksestä (asia R 1436/2010‑2), joka koskee Fundação Calouste Gulbenkianin ja Micael Gulbenkianin välistä väitemenettelyä,
   UNIONIN YLEINEN TUOMIOISTUIN (kuudes jaosto),
   toimien kokoonpanossa: jaoston puheenjohtaja S. Frimodt Nielsen (esittelevä tuomari) sekä tuomarit F. Dehousse ja A. M. Collins,
   kirjaaja: hallintovirkamies J. Plingers,
   ottaen huomioon unionin yleisen tuomioistuimen kirjaamoon 10.10.2011 jätetyn kannekirjelmän,
   ottaen huomioon unionin yleisen tuomioistuimen kirjaamoon 23.2.2012 jätetyn SMHV:n vastineen,
   ottaen huomioon unionin yleisen tuomioistuimen kirjaamoon 16.2.2012 jätetyn väliintulijan vastineen,
   ottaen huomioon unionin yleisen tuomioistuimen kirjaamoon 26.6.2012 jätetyn kantajan vastauskirjelmän,
   ottaen huomioon 20.8.2012 tehdyn päätöksen antaa väliintulijan pyynnöstä hänelle lupa esittää puheenvuoronsa istunnossa portugaliksi,
   ottaen huomioon unionin yleisen tuomioistuimen kirjaamoon 25.4., 27.6. ja 26.8.2013 jätetyt kantajan kirjalliset huomautukset,
   ottaen huomioon unionin yleisen tuomioistuimen kirjaamoon 27.5. ja 2.10.2013 jätetyt SMHV:n kirjalliset huomautukset,
   ottaen huomioon unionin yleisen tuomioistuimen kantajalle esittämät kirjalliset kysymykset,
   ottaen huomioon unionin yleisen tuomioistuimen kirjaamoon 10.1.2014 jätetyt kantajan kirjalliset huomautukset,
   ottaen huomioon 13.2.2014 pidetyssä istunnossa, johon väliintulija oli asianmukaisesti kutsuttu mutta johon hän ei osallistunut, esitetyn,
   on antanut seuraavan
   
      tuomion (
         1
      )
   [– –]
   
      Asianosaisten vaatimukset
   
   
            20
         
         
            Kun otetaan huomioon kantajan antamat vastaukset unionin yleisen tuomioistuimen sille esittämiin kirjallisiin kysymyksiin ja kantajan istunnossa esittämät tarkennukset, jotka on merkitty pöytäkirjaan, kantaja vaatii unionin yleistä tuomioistuinta
            
                     —
                  
                  
                     ensisijaisesti muuttamaan riidanalaista päätöstä siten, että kantajan väite hyväksytään kaikilta osin
                  
               
                     —
                  
                  
                     toissijaisesti kumoamaan riidanalaisen päätöksen siltä osin kuin valituslautakunta ei hyväksynyt sen väitettä
                  
               
                     —
                  
                  
                     velvoittamaan SMHV:n ja väliintulijan korvaamaan tästä oikeudenkäynnistä ja SMHV:ssä käydyistä väitemenettelystä ja valitusmenettelystä aiheutuneet kulut.
                  
               
      
            21
         
         
            SMHV ja väliintulija vaativat, että unionin yleinen tuomioistuin
            
                     —
                  
                  
                     hylkää kanteen
                  
               
                     —
                  
                  
                     velvoittaa kantajan korvaamaan oikeudenkäyntikulut.
                  
               [– –]
         
      
      Oikeudenkäyntikulut
   
   
            48
         
         
            Unionin yleisen tuomioistuimen työjärjestyksen 87 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Koska kantaja on hävinnyt asian ja SMHV ja väliintulija ovat vaatineet oikeudenkäyntikulujensa korvaamista, kantaja on velvoitettava korvaamaan oikeudenkäyntikulut.
         
      
            49
         
         
            Unionin yleisen tuomioistuimen työjärjestyksen 90 artiklan a alakohdan mukaan on niin, että jos unionin yleiselle tuomioistuimelle on aiheutunut kustannuksia, jotka olisi voitu välttää, se voi velvoittaa kustannukset aiheuttaneen asianosaisen korvaamaan ne.
         
      
            50
         
         
            Tämän määräyksen mukaan väliintulija on velvoitettava korvaamaan tulkkauskustannukset, jotka aiheutuivat väliintulijan pyynnöstä saada esittää puheenvuoronsa portugaliksi istunnossa, johon hän ei osallistunut. Nämä Euroopan unionin tuomioistuimen tosiasiallisesti maksamat kustannukset, jotka koostuvat freelance-tulkin, johon unionin yleinen tuomioistuin turvautui, palkkiosta, päivärahoista sekä matka- ja majoituskuluista, ovat kokonaismäärältään 1807,48 euroa.
         
       
         
            Näillä perusteilla
            UNIONIN YLEINEN TUOMIOISTUIN (kuudes jaosto)
            on ratkaissut asian seuraavasti:
         
       
         
            
                     
                        1)
                     
                  
                  
                     
                        Kanne hylätään.
                     
                  
               
       
         
            
                     
                        2)
                     
                  
                  
                     
                        Fundação Calouste Gulbenkian velvoitetaan korvaamaan oikeudenkäyntikulut.
                     
                  
               
       
         
            
                     
                        3)
                     
                  
                  
                     
                        Micael Gulbenkian velvoitetaan korvaamaan Euroopan unionin tuomioistuimelle 1807,48 euron määrä Euroopan unionin yleisen tuomioistuimen työjärjestyksen 90 artiklan a alakohdan nojalla.
                     
                  
               
       
            
               
                  Julistettiin Luxemburgissa 26 päivänä kesäkuuta 2014.
                  
                     
                        Allekirjoitukset
                     
                     
                        Frimodt Nielsen
                     
                  
                  
                     
                        Dehousse
                     
                     
                        Collins
                     
                  
               
            
         (
         *1
      )	Oikeudenkäyntikieli: englanti.
   (
         1
      )	Tästä tuomiosta on otettu tähän vain kohdat, joiden julkaisemista unionin yleinen tuomioistuin pitää aiheellisena.